Izziņa par atzinumos sniegtajiem iebildumiem Ministru kabineta noteikumu projektam “Grozījumi Ministru kabineta 2005. gada 8. novembra noteikumos Nr. 837 “Noteikumi par mobilizācijas gatavības pārbaudēm un mobilizācijas mācībām”

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p. k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | 23.12.2019 (elektroniskā saskaņošana), 03.02.2020 (saskaņošanas sanāksme). |
|  |  |
| Saskaņošanas dalībnieki | Tieslietu ministrija, Finanšu ministrija, Veselības ministrija, Iekšlietu ministrija  |
|  |  |
|  |  |  |
| Saskaņošanas dalībnieki izskatīja šādu ministriju (citu institūciju) iebildumus |  | Veselības ministrija |
|    |  |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā | Iekšlietu ministrija |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p. k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | Noteikumu projekta anotācijas I sadaļas 2. punkts. | **Veselības ministrija** (19.08.2019. vēstule Nr. 01-09/3515)Lūdzam papildināt Projekta anotāciju ar informāciju, kā persona, tai skaitā arī trešā persona, pieradīs tās veselībai nodarīto kaitējumu mobilizācijas pieprasījuma izpildē, mobilizācijas gatavības pārbaužu vai mobilizācijas mācību laikā un kādus dokumentus iesniegs. | **Ņemts vērā**Precizēta Noteikumu projekta 3. punktā ietvertā 54. punkta redakcija, paredzot, ka pieprasījumam par personas veselībai nodarīto kaitējumu nepieciešams pievienot dokumentus, kas apliecina personas veselībai nodarītā kaitējuma esamību un apmēru. | Noteikumu projekta 3. punkts un anotācijas I sadaļas 2. punkts. |
| 2 | Noteikumu projekta anotācijas I sadaļas 2. punkts. | **Veselības ministrija**(07.01.2020. vēstule Nr. 01-09/140)Lūdzam papildināt anotāciju ar informāciju, kā mobilizācijas pieprasījuma izpildē iesaistītā persona un trešā persona, pierādīs tās veselībai nodarīto kaitējumu un tā apmēru mobilizācijas pieprasījuma izpildē, mobilizācijas gatavības pārbaužu vai mobilizācijas mācību laikā un kādus dokumentus iesniegs, kā arī kādas Noteikumu Nr. 837 13. pielikuma veidlapas ailes aizpildīs. Vienlaikus lūdzam anotācijā iekļaut termina “trešā persona” skaidrojumu. | **Ņemts vērā**Precizēta Noteikumu projekta 3. punktā ietvertā 54. punkta redakcija, paredzot dažādas zaudējumu atlīdzinājuma pieprasījuma veidlapas personām, kuras piedalījušas mobilizācijas pieprasījuma izpildē, un trešajām personām. Attiecīgi noteikumu projekts tika papildināts ar jaunu 6. punktu, kurā tiek piedāvāta trešajām personām paredzēta zaudējumu atlīdzinājuma pieprasījuma veidlapa. Tāpat tika papildināta noteikumu projekta anotācija, paskaidrojot:* uz kādām personām ir attiecināma noteikumu projektā paredzētā zaudējumu pieprasīšanas kārtība;
* ar kādiem dokumentiem persona varētu pierādīt kaitējumu veselībai un no tā izrietošos zaudējumus.
 | Noteikumu projekta 3. punkts un 6. punkts, anotācijas I sadaļas 2. punkts. |
| 3 | Noteikumu projekta anotācijas VII sadaļas 3. punkts. | **Finanšu ministrija** (22.08.2019. vēstule Nr. 12/A-7/3869)Noteikumu projekta anotācijas VII sadaļas 3. punkts jāpapildina ar informāciju, ka noteikumu projekta izpildi iesaistītās iestādes nodrošinās tām piešķirto valsts budžeta līdzekļu ietvaros. | **Ņemts vērā** | Noteikumu projekta anotācijas VII sadaļas 3. punkts. |
| 4 | Noteikumu projekta anotācijas I sadaļas 1. punkts. | **Tieslietu ministrija** (19.08.2019. vēstule Nr. 1-9.1/832)Projekta sākotnējās ietekmes novērtējuma ziņojuma (turpmāk – anotācija) I sadaļas 1. punktā ir minēts, ka projekta izstrāde ir nepieciešama, lai precizētu un vienkāršotu zaudējumu atlīdzināšanas procesu. Vēršam uzmanību, ka projekta 1. punktā ietvertais regulējums nav saistīts ar zaudējumu atlīdzināšanas procesa regulējumu, līdz ar to lūdzam papildināt anotācijas I sadaļas 1. punktu, kā arī skaidrot anotācijā projekta 1. punktā ietvertā regulējuma būtību. | **Ņemts vērā** | Noteikumu projekta anotācijas I sadaļas 1. punkts. |
| 5 | Noteikumu projekta 3. punkts. | **Tieslietu ministrija** (19.08.2019. vēstule Nr. 1-9.1/832)Projekta 2. punktā ietvertais Ministru kabineta 2005. gada 8. novembra noteikumu Nr. 837 "Noteikumi par mobilizācijas gatavības pārbaudēm un mobilizācijas mācībām" (turpmāk – mobilizācijas noteikumi) 53. punkts paredzēs, ka zaudējumus aprēķina arī par mobilizācijas pieprasījuma izpildē iesaistītās personas veselībai nodarīto kaitējumu un mobilizācijas gatavības pārbaužu vai mobilizācijas mācību laikā trešās personas veselībai nodarīto kaitējumu. Vienlaikus projekta 3. punktā ietvertais mobilizācijas noteikumu 54. punkts neparedz pieprasījumam par zaudējumu atlīdzību pievienot dokumentus, kas apliecina personas veselībai nodarīto kaitējumu. Ņemot vērā minēto, lūdzam skaidrot anotācijā, kāpēc nav paredzēts apliecināt personas veselībai nodarīto kaitējumu. | **Ņemts vērā**Precizēta Noteikumu projekta 3. punktā ietvertā 54. punkta redakcija, paredzot, ka pieprasījumam par personas veselībai nodarīto kaitējumu nepieciešams pievienot dokumentus, kas apliecina personas veselībai nodarītā kaitējuma esamību un apmēru. | Noteikumu projekta 3. punkts un Noteikumu projekta anotācijas I sadaļas 2. punkts. |
| 6 | Ministru kabineta 2005. gada 8. novembra noteikumu Nr. 837 “Noteikumi par mobilizācijas gatavības pārbaudēm un mobilizācijas mācībām” 56. punkts. | **Tieslietu ministrija** (19.08.2019. vēstule Nr. 1-9.1/832)Mobilizācijas noteikumu 55. punkts noteic, ka pieprasījumu par zaudējumu atlīdzību izvērtē eksperti, kurus pieaicinājusi iestāde, kas organizēja mobilizācijas gatavības pārbaudi vai mobilizācijas mācības, vai izvērtēšanas komisija, un mobilizācijas noteikumu 56. punkts nosaka prasības izvērtēšanas ekspertiem un izvērtēšanas komisijas locekļiem. Projekta 3. punkts paredz izteikt jaunā redakcijā mobilizācijas noteikumu 55. punktu, kur tiek paredzēts, ka pieprasījumu izskata iestāde, kas organizēja mobilizācijas gatavības pārbaudi vai mobilizācijas mācības, vai tās izveidota izvērtēšanas komisija. Vienlaikus projekts neparedz precizēt mobilizācijas noteikumu 56. punktu, kurā pēc projekta spēkā stāšanās būs runa par izvērtēšanas ekspertiem, kas nekur citur mobilizācijas noteikumos nebūs minēti, līdz ar to nebūs skaidrs, kas tie tādi ir. Ņemot vērā minēto, lūdzam projektā ietvert jaunu punktu, kas paredzētu precizēt mobilizācijas noteikumu 56. punktu atbilstoši projekta 3. punktā ietvertajiem grozījumiem mobilizācijas noteikumu 55. punktā. | **Ņemts vērā** | Noteikumu projekta 3. punkts. |
| 6 | Noteikumu projekta 5. punkts. | **Tieslietu ministrija** (19.08.2019. vēstule Nr. 1-9.1/832)Projekta 5. punktā ietvertais mobilizācijas noteikumu 59. punkts dublē Administratīvā procesa likuma 64. panta pirmajā daļā noteikto, līdz ar to lūdzam precizēt projekta 5. punktu, paredzot svītrot mobilizācijas noteikumu 59. punktu. | **Ņemts vērā** | Noteikumu projekta 4. punkts. |
| 7 | Ministru kabineta 2005. gada 8. novembra noteikumu Nr. 837 “Noteikumi par mobilizācijas gatavības pārbaudēm un mobilizācijas mācībām” 60. punkts. | **Tieslietu ministrija** (19.08.2019. vēstule Nr. 1-9.1/832)Administratīvā procesa likuma 76. panta otrā daļa nosaka, ka administratīvo aktu var apstrīdēt padotības kārtībā augstākā iestādē. Ja tādas nav vai tā ir Ministru kabinets, administratīvo aktu var apstrīdēt tajā iestādē, kura izdevusi šo aktu, vai uzreiz pārsūdzēt tiesā. Saskaņā ar Administratīvā procesa likuma 67. panta otrās daļas 9. punktā noteikto rakstveidā izdotā administratīvajā aktā ir jāietver norāde, kur un kādā termiņā šo administratīvo aktu var apstrīdēt vai pārsūdzēt. Ņemot vērā minēto, mobilizācijas noteikumu 60. punkts dublē Administratīvā procesa likumā noteikto, tāpēc lūdzam to svītrot. | **Ņemts vērā** | Noteikumu projekta 4. punkts. |

Atbildīgā amatpersona: Aizsardzības ministrijas Juridiskā departamenta Tiesību aktu nodaļas vadītājas vietniece I. Šamarina

Irina Šamarina, 67335148

Irina.Samarina@mod.gov.lv